作者：刘辰翁
词牌/韵律：沁园春

paragraphs: 九日黄花，渊明之后，谁当汝俦。
记龙山昨夜，寒泉九井，帽轻似叶，须戟如虬。
庾扇西风，孔林落照，银海横波十二楼。
闲笑道，那华亭上蔡，再见何由。
人生似我何求。
算惟有高人高处游。
笑如今别驾，前时方外，尘埃半百，岁月如流。
如此连墙，今年不见，一首犹胜万户侯。
偷闲好，便明朝有约，莫莫休休。